ROMÂNIA 

JUDEŢUL TIMIŞ

MUNICIPIUL TIMIŞOARA

DIRECŢIA PATRIMONIU

COMPARTIMENT  SPAŢII CU ALTĂ DESTINAŢIE 
NR. TMI2023-002972/06.07.2023
REFERAT PRIVIND APROBAREA PROIECTULUI DE HOTĂRÂRE
privind darea în folosință gratuită a spațiului cu altă destinație SAD, situat în Timişoara, str. Treboniu Laurean nr. 1, către Academia Română –Filiala Timișoara

1. Descrierea situaţiei actuale:


Prin cererea înregistrată cu nr. MTM2023-8914/15.06.2023, respectiv adresa înregistrată cu nr. MTM2023-021560/16.10.2023, Academia Română – Filiala Timișoara, solicită darea în folosință gratuită a spațiului cu altă destinație din Timişoara, SAD, str. Treboniu Laurean nr.1, Timișoara, identificat prin  CF nr. 411213-C1-U8 Timișoara, nr. top 12223-12224/1, în suprafață de 180 mp. 

Având în vedere extrasul procesului verbal din data de 17.10.2023, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022, a aprobat darea în folosință gratuită a spațiului cu altă destinație  din Timișoara, SAD, str. Treboniu Laurean nr. 1, către Academia Română –filiala Timișoara, pe o perioadă de 3 ani.. 


2. Schimbări preconizate și rezultate așteptate:

Academia Română este instituţie de interes public naţional de cercetare în domeniile fundamentale ale ştiinţei, autonomă, cu personalitate juridică de drept public, așa cum este prevăzut la art. 1 alin. 3 din Legea nr. 752/27.12.2001. Are 3 filiale în țară, dintre care una fiind deschisă la Timișoara.


Atribuirea unui spațiu cu altă destinație vine în sprijinul Academiei Române – filiala Timișoara pentru amenajarea unei săli în vederea ordonării și depozitării descoperirilor arheologice, a sprijinirii eforturilor de cercetare și păstrare a Patrimoniului Cultural Național. 

            Se va încheia contractul de dare în folosință gratuiă, având destinația de sala de ordonare și depozitare descoperiri arheologice.

3. Alte informații:


În conformitate cu prevederile art. 129, alin. (1), alin (2)  c) din OUG nr. 57/2019 privind Codul administrativ;


În temeiul art.196 (1), lit.a), art.139 din OUG nr. 57/2019 privind Codul administrativ


4. Concluzii:

Având în vedere cele menționate mai sus și prevederile legale considerăm oportună iniţierea unui proiect de hotărâre privind darea în folosință gratuită a spațiului cu altă destinație  SAD, situat în Timişoara, str. Treboniu Laurean, pe o perioadă de 3 ani și încheierea contractului de dare în folosință gratuită.

